
MAŽEIKIŲ LOPŠELIO-DARŽELIO „DELFINAS“
FIZINIO UGDYMO MOKYTOJO PAREIGYBĖS APRAŠYMAS

I SKYRIUS
PAREIGYBĖ

1. Pareigybės pavadinimas – fizinio ugdymo mokytojas.
2. Pareigybės grupė – specialistas.
3. Pareigybės lygis – A2.
4. Pareigybės paskirtis – planuoti ir vykdyti ikimokyklinio ir priešmokyklinio amžiaus vaikų fizinį ugdymą, sudarant sąlygas vaikų fizinei, emocinei ir socialinei raidai, sveikos gyvensenos įgūdžių formavimui bei fizinio aktyvumo poreikio tenkinimui pagal Mažeikių lopšelio-darželio „Delfinas“ (toliau – Įstaiga) ugdymo programas.
5. Fizinio ugdymo mokytojas pavaldus Įstaigos direktoriaus pavaduotojui ugdymui.
6. Fizinio ugdymo mokytoją į darbą priima ir iš jo atleidžia Įstaigos direktorius Lietuvos Respublikos teisės aktų nustatyta tvarka. Fizinio ugdymo mokytojas priimamas dirbti atrankos būdu.

II SKYRIUS
[bookmark: _GoBack]SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

7. Fizinio ugdymo mokytojas turi atitikti šiuos reikalavimus:
7.1. turėti  aukštąjį  universitetinį  arba aukštąjį koleginį  išsilavinimą, fizinio ugdymo mokytojo kvalifikaciją arba atitikti kitus Lietuvos Respublikos teisės aktuose nustatytus kvalifikacinius reikalavimus mokytojo pareigoms eiti, būti išklausęs ne  mažiau  kaip  40 valandų  (1,5 studijų kredito) ikimokyklinio  ir  (ar) priešmokyklinio ugdymo metodikos kursą;
7.2. privalo būti išklausęs specialiosios pedagogikos ir specialiosios psichologijos kursus mokytojams pagal specialiosios pedagogikos ir specialiosios psichologijos kvalifikacijos tobulinimo kursų programą, per metus nuo darbo mokytoju pradžios, jeigu nėra išklausę ne mažesnės apimties (60 valandų arba 2 studijų kreditų) kursų anksčiau arba studijų metu (šis reikalavimas netaikomas mokytojams, baigusiems specialiosios pedagogikos ir (ar) psichologijos studijų programas);
7.3. mokėti lietuvių kalbą ne žemesniu kaip B2 lygiu (atitinkančiu III valstybinės kalbos mokėjimo kategoriją);
7.4. turėti  bazinę  kompiuterinio  raštingumo  kvalifikaciją,  apimančią  informacinių technologijų žinias ir gebėjimus, pakankamus darbui kompiuteriu profesinėje veikloje vartotojo lygiu. Mokėti dirbti „Microsoft Office“ programiniu paketu, naudotis elektroniniu paštu ir kitomis pareigybės funkcijoms atlikti reikalingomis informacinėmis technologijomis;
7.5. išmanyti  ikimokyklinį  ir  priešmokyklinį ugdymą  reglamentuojančius  teisės  aktus, vaikų fizinės raidos ypatumus, sveikos gyvensenos principus, saugaus fizinio aktyvumo reikalavimus;
7.6. gebėti planuoti ugdomąją veiklą, vertinti vaikų pasiekimus, rengti dokumentus, bendradarbiauti su vaikų tėvais (globėjais, rūpintojais), pedagogais ir kitais specialistais.


III SKYRIUS
ŠIAS PAREIGAS EINANČIO DARBUOTOJO FUNKCIJOS

8. Fizinio ugdymo mokytojas dirba vadovaudamasis Lietuvos Respublikos švietimo įstatymu, kitais teisės aktais, Jungtinių Tautų Vaiko teisių konvencija, Lietuvos Respublikos švietimo, mokslo ir sporto ministro teisės aktais, Įstaigos nuostatais, darbo tvarkos taisyklėmis, kitais vidaus dokumentais ir šiuo pareigybės aprašymu.
9. Fizinio ugdymo mokytojas vykdo šias funkcijas:
9.1. planuoja fizinio ugdymo veiklą vadovaudamasis ugdymą reglamentuojančiais dokumentais;
9.2. vykdo vaikų fizinio ugdymo veiklas pagal Įstaigos ugdymo programas;
9.3. ugdymo  procese  atsižvelgia  į  vaikų  amžių, individualius  gebėjimus,  sveikatos būklę, fizinę brandą ir specialiuosius ugdymosi poreikius;
9.4. kuria saugią, aktyvią ir vaikų fizinį aktyvumą skatinančią ugdymo aplinką;
9.5. užtikrina  ugdymo  kokybę ir vaikų  fizinį bei emocinį  saugumą fizinio  ugdymo veiklų metu; 
9.6. sistemingai stebi, vertina ir fiksuoja vaikų fizinę pažangą bei pasiekimus;
9.7. prireikus pritaiko ugdymo  turinį,  metodus ir  priemones vaikams, turintiems specialiųjų ugdymosi poreikių;
9.8. pastebėjęs smurto, patyčių ar kitų vaiko teisių pažeidimų požymius nedelsdamas informuoja Įstaigos administraciją, Vaiko gerovės komisiją ir tėvus (globėjus, rūpintojus) teisės aktų nustatyta tvarka.
9.9. inicijuoja,  planuoja  sportinius renginius,  sveikatingumo  akcijas,  projektus, varžybas, dalyvauja įstaigos, miesto ir kitų institucijų organizuojamuose renginiuose;
9.10. bendradarbiauja  su  grupių  mokytojais,  logopedu,  specialiuoju  pedagogu, visuomenės sveikatos priežiūros specialistu ir kitais pedagogais;
9.11. konsultuoja tėvus (globėjus, rūpintojus) vaikų fizinio aktyvumo, fizinės raidos ir sveikos gyvensenos klausimais;
9.12. sistemingai informuoja tėvus (globėjus, rūpintojus) apie vaikų fizinio ugdymo pasiekimus ir pažangą;
9.13. laiku pildo pedagoginės veiklos dokumentaciją;
9.14. analizuoja savo veiklą, tobulina profesinę kvalifikaciją ir dalyvauja atestacijoje teisės aktų nustatyta tvarka;
9.15. dalyvauja Įstaigos tarybos, darbo grupių, komisijų veikloje, metodinėje veikloje, renginiuose, projektinėje veikloje, įstaigos veiklos planavimo ir įsivertinimo procesuose;
9.16. rūpinasi ugdymo priemonėmis, sporto inventoriumi, užtikrina jų saugų naudojimą;
9.17. baigęs darbą pasirūpina darbo vietos saugumu, išjungia elektros prietaisus, uždaro langus, laikosi turto apsaugos reikalavimų;
9.18. įvykus nelaimingam atsitikimui ar kitai ekstremaliai situacijai nedelsdamas informuoja Įstaigos administraciją ir imasi būtinų veiksmų pagal kompetenciją;
9.19. naudojasi dokumentų valdymo sistema (DVS), laiku susipažįsta su pateiktais dokumentais;
9.20. vykdo kitus teisėtus Įstaigos direktoriaus ar direktoriaus pavaduotojo ugdymui pavedimus.

IV SKYRIUS
[bookmark: _Hlk234413550]ŠIAS PAREIGAS EINANČIO DARBUOTOJO TEISĖS

10. Fizinio ugdymo mokytojas turi teisę:
10.1. gauti darbui reikalingą informaciją ir priemones;
10.2. teikti pasiūlymus dėl ugdymo proceso ir darbo efektyvumo tobulinimo;
10.3. atsisakyti vykdyti neteisėtus pavedimus teisės aktų nustatyta tvarka;
10.4. kelti kvalifikaciją ir dalyvauti kvalifikacijos tobulinimo renginiuose;
10.5. naudotis kitomis Lietuvos Respublikos teisės aktuose nustatytomis darbuotojo teisėmis.





V SKYRIUS
ŠIAS PAREIGAS EINANČIO DARBUOTOJO ATSAKOMYBĖ

11. Fizinio ugdymo mokytojas atsako už:
11.1. Lietuvos Respublikos įstatymų, kitų teisės aktų, Įstaigos nuostatų, darbo tvarkos taisyklių ir kitų vidaus dokumentų laikymąsi;
11.2. tinkamą ir savalaikį šiame pareigybės aprašyme nustatytų funkcijų vykdymą;
11.3. vaikų  saugumą  fizinio ugdymo veiklų  metu pagal kompetenciją  ir  pareigybės funkcijas;
11.4. emociškai saugios ugdymosi aplinkos kūrimą ir reagavimą į smurto bei patyčių atvejus Įstaigos nustatyta tvarka;
11.5. jam patikėto sporto inventoriaus,  ugdymo  priemonių ir  kito turto saugų  bei racionalų naudojimą;
11.6. darbuotojų  saugos ir sveikatos, higienos  normų, priešgaisrinės  saugos ir kitų privalomų reikalavimų laikymąsi;
11.7. konfidencialios informacijos apsaugą ir asmens duomenų tvarkymą teisės aktų nustatyta tvarka;
11.8. pateikiamų  duomenų, dokumentų  ir informacijos teisingumą bei  savalaikį pateikimą pagal savo kompetenciją.
12. Už savo pareigų nevykdymą ar netinkamą vykdymą, taip pat dėl savo kaltės padarytą žalą fizinio ugdymo mokytojas atsako Lietuvos Respublikos teisės aktų nustatyta tvarka.

